**Radionice se pokazale više nego uspješne**
''Cilj je dobiti nešto novo iz onoga staroga, već iskorištenoga, da bismo što manje zagađivali okoliš i učinili boljim svijet oko sebe.“

22.04.2016. godine povodom Dana planeta Zemlje održane su radionice u našoj školi.
Na radionicama su sudjelovali učenici 5.,6.,7. i 8. razreda.
Kako su oni pridonijeli našoj planeti, otkrili su nam naši profesori.

**1.Svi moramo pridonijeti očuvanju planeta Zemlje. Recite mi kako ćete Vi i vaši učenici pridonijeti ovom radionicom, što će izrađivati?**J.Kovačević: ''Ova grupa učenika koja je prisutna (od 6. do 8. razreda ) odlučila se za plastičnim bocama pomoći projektu ''Škole za Afriku''. Vezana je uz projekt u koji su uključeni neki od razreda naše škole. Cilj nam je da od danas prikupljenih boca koje ćemo pakirati za otkup prikupimo sredstva kojima ćemo pomoći opremanju škola Afrike. Posebno su ove godine izabrane škole u jednoj od najsiromašnijih zemalja, a to je država Burkina Faso. Učenici su donijeli dio plastičnih boca (ja sam očekivala iskreno rečeno puno više), međutim, ideja je da se u drugom djelu našeg radnog dana priključimo grupi učenika koja izrađuje posude za prikupljanje plastične ambalaže, tako da mislimo nastaviti taj projekt do kraja nastavne godine.“
T.Bilić: ''Evo, tema je recikliranje otpada. Naša skupina radi godišnja doba na 4 različita platna. Koristimo stare gumbe, odnosno *dugmiće* i uz pomoć njih dijelimo ih na 4 boje po godišnjim dobima i lijepimo na platna koja će poslužiti zajedno kao jedna velika slika za razred.''
M.Puškarić: ''Izradit ćemo eko cvijet, a latice će predstavljati riječi koje volimo. Izrađivat ćemo od kolaž papira.''
J.Aničić: ''Mi smo odlučili da napravimo metle,stalke za olovke,zvečke,držač za slušalice jer danas sve više djece nešto sluša pa bi bilo zgodno napraviti na jedan način jeftini proizvod (svima trebaju metle).''
A.Balen: ''Danas igramo igre koje izrađujemo od plastične ambalaže i papira. Igre smišljaju djeca, a mi im malo pomažemo kod izrade.''
D.Jušćak: ''Mi danas izrađujemo namještaj od starih paleta za naše školsko dvorište. Znači- cilj nam je ponovna upotreba paleta i automobilske gume koje inače završavaju na otpadu. Mi ćemo ih upotrijebiti za izradu klupica za djecu koje ćemo postaviti naprijed u prednjem dvorištu, a u stražnjem dvorištu za razrednu nastavu.''
M.Grubišić: ''Naša grupa izrađuje košare. Ideju smo dobili preko interneta, njuškali smo malo, poput peseka. Ovako nešto rijetko se viđa, a rađeno je s prirodnim materijalima s velikim šibama. Toga nema kod nas, a moglo bi se unovčiti.''
S.Vidaković:''Danas recikliramo stare automobilske gume. Izrađujemo koševe za smeće i to koševe za plastični i papirnati otpad.''
S.Valjetić:''Mi ćemo od starih toaletnih rola praviti ukrasne kutijice za nakit. Toaletne role ćemo iskoristiti, obojiti da dobijemo kutiju za nakit.''
M.Vuksanović:''Mi izrađujemo od gitaru od iskorištenih šibica.''
D.Harambašić:''Izrađujemo kante od starih kartona i starog hamer-papira. Umjesto da se baci na kraju godine, pravimo koševe za plastične boce koje ćemo rasporediti u učionice.''**2.Koji je cilj ovoga dana koji osim što je integrirani, dan je planeta Zemlje?**J.Kovačević: ''Naš cilj je osvijestiti potrebu očuvanja planeta Zemlje.''
T.Bilić:''Cilj je osvijestiti sve učenike ove škole kako i na koji način reciklirati, dobiti nešto novo iz onoga starog što je već iskorišteno, kako ponovno nešto iskoristi da što manje zagađujemo okoliš i svijet oko sebe ,a što više pokušamo osvijestiti se po pitanju ekologije.''
M.Puškarić:''Glavni cilj je, osim dobiti nova saznanja**,** prisjetiti se kako mi možemo pridonijeti očuvanju okoliša s malim postupcima kao što je odlaganje boca.''
J.Aničić:''Cilj nam je pomoći nekome uz proizvode koje danas napravimo.''
A.Balen:''Cilj ovogodišnje teme je da djeca napokon shvate i dožive sam taj način recikliranja,d a se osvijeste da je otpad svugdje oko nas i da ga svatko treba odlagati jer stvarno je potrebno iskoristiti što je više moguće ono što sami imaju kod kuće i da bacaju tamo gdje i pripada.''
D.Jušćak:''Cilj je razvijati svijest kod djece da je potrebno smanjiti otpad koji završi na deponijama. To je nekakva budućnost, nekakav trend u svijetu. Moramo razviti svijest da je to potrebno.
M.Grubišić:''Cilj nam je pokazati kako se može uštedjeti i iskoristiti ono što kod kuće i sami nekad radimo - recikliramo, odlažemo otpad… Najvažnije je da iskoristimo,tj. recikliramo, ono što možemo.''
S.Vidaković:''U svakom slučaju nam je cilj reciklirati gume koje danas koristimo i u konačnici važno je djecu naučiti da recikliraju i da se brinu za okoliš.''
S.Valjetić:''Cilj je da učenici nauče da nema papira koji se baca na pod, nego da ga lijepo odlože u kantu. Ni boca ne smije ići *na pod*, nego u kantu jer tako čuvamo okoliš.''
M.Vuksanović:''Pošto sam ja biolog, uvijek kažem da ne smiju bacati papire ,da ne smiju bacati sve ono što se može reciklirati,da ne bacaju ono što može biti potrebno, jer to možemo upotrijebiti kasnije. Bitno je da pokušamo stvoriti svijest među djecom za brigu o okolišu.''
D.Harambašić:''Cilj je djecu potaknuti na činjenicu što je to recikliranje,na koji način mogu reciklirati kod kuće te isto tako pružiti im primjer u školi kako se to radi kako bi sami dalje jednako radili.''

 Lana Ćato, 8.d